**Fülpösdaróc Község Önkormányzat Képviselő-testületének**

**hatáskörében eljáró Polgármestere**

**1/2021. (II.22.) önkormányzati rendelete**

**Az Önkormányzat 2021. évi költségvetéséről**

Fülpösdaróc Község Önkormányzat Képviselő-testülete hatáskörében eljáró Polgármestere az az Alaptörvény 32. cikk (2) bekezdésében meghatározott feladatkörében, eredeti jogalkotói hatáskörében eljárva, az Alaptörvény 32. cikk (1) bekezdés f) pontjában kapott felhatalmazás alapján, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. 46.§ (4) bekezdésében döntéshozatalt biztosító jogkörében eljárva, az önkormányzat 2021. évi költségvetéséről következőket rendeli el:

**1.§** A rendelet hatálya a képviselő-testületre, annak bizottságaira, a közös önkormányzati hivatalra, és az önkormányzat irányítása alá tartozó költségvetési szervekre, intézményekre terjed ki.

1. **A költségvetés kiadásai és bevételei**

**2. §** (1) A képviselő-testület az önkormányzat 2021. évi költségvetését:

|  |  |
| --- | --- |
| **a) 34.382.004 Ft** | **Költségvetési bevétellel** |
| **b) 68.490.877 Ft** | **Költségvetési kiadással** |
| **c) -34.108.873 Ft**  **d) - 10.357.254Ft**  **e) -23.751.619 Ft** | **Költségvetési egyenleggel**  **- ebből működési**  **- ebből felhalmozási** |
|  |  |

állapítja meg.

(2) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet 1.1 számú melléklete alapján határozza meg a képviselő-testület.

(3) A működési és felhalmozási bevételek és kiadások előirányzatai mérlegszerű bemutatását önkormányzati szinten a 2.1. és a 2.2. számú melléklet részletezi.

(4) A költségvetési bevételeket és költségvetési kiadásokat előirányzat csoportok, kiemelt előirányzatok és azon belül kötelező feladatok, önként vállalt feladatok, állami (államigazgatási) feladatok szerinti bontásban az 1.2., 1.3., 1.4. számú mellékletek részletezik.

(5) A működési hiány belső finanszírozásának érdekében a képviselő-testület az előző év költségvetési maradványának igénybevételét rendeli el, továbbá az önkormányzatok kiegészítő támogatásra vonatkozó pályázat benyújtását rendeli el, az igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

**2. A költségvetés részletezése**

**3.§** A Képviselő-testület az önkormányzat 2021. évi költségvetését részletesen a következők szerint állapítja meg:

(1) Az önkormányzat adósságot keletkeztető ügyletekből és kezességvállalásokból fennálló kötelezettségeit a 3. számú melléklet részletezi.

(2) Az önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 4. számú melléklet tartalmazza.

(3) Az önkormányzat 2021. évi adósságot keletkeztető fejlesztési céljait az 5. számú melléklet részletezi.

(4) Az önkormányzat költségvetésében szereplő beruházások kiadásainak beruházásonkénti részletezését a 6. számú melléklet szerint határozza meg.

(5) Az önkormányzat költségvetésében szereplő felújítások kiadásait felújításonként a 7. számú melléklet szerint részletezi.

(6) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 8. számú melléklet szerint hagyja jóvá.

(7) A 2. § (1) bekezdésében megállapított bevételek és kiadások önkormányzati, továbbá költségvetési szervenkénti megoszlását, és az éves (engedélyezett) létszám előirányzatot és a közfoglalkoztatottak létszámát költségvetési szervenként, feladatonként a 9.1.,9.1.1., 9.1.2.,9.1.3., számú mellékletek szerint határozza meg.

(8) Az önkormányzat 2021. évi előirányzat felhasználási tervét a 11. számú melléklet, az önkormányzat által adott közvetett támogatásokról szóló kimutatást a 12. számú melléklet, a többéves kihatással járó döntések számszerűsítését évenkénti bontásban és összesítve célok szerint a 13. számú melléklet tartalmazza.

(9) Az önkormányzat a kiadások között 100 E Ft általános, és 100 E Ft céltartalékot állapít meg.A tartalékkal való rendelkezés jogát a képviselő-testület fenntartja magának.

**3. A költségvetés végrehajtásának szabályai**

**4.§** (1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

(4) Amennyiben a költségvetési szerv 30 napon túli, elismert tartozásállományának mértéke eléri az éves eredeti kiadási előirányzatának 10%-át, vagy a 150 millió forintot, és a tartozását egy hónapon belül nem tudja 30 nap alá szorítani, akkor az irányító szerv a költségvetési szervnél – az egészségbiztosítási szerv által finanszírozott költségvetési szerv esetén az egészségbiztosítási szerv kérésére, vagy ha az egészségbiztosítási szerv azt nem kérte, véleményének előzetes kikérésével – önkormányzati biztost jelöl ki.

(5) A költségvetési szerv vezetője e rendelet 10. számú mellékletében foglalt adatlapon köteles a tartozásállományról adatot szolgáltatni. A költségvetési szerv az általa elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 10-ig az önkormányzat jegyzője részére köteles adatszolgáltatást teljesíteni.

(6) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

(7) A finanszírozási műveletekkel összefüggő nyilatkozatok megtételére az önkormányzat nevében a polgármester jogosult, a jegyző jogi és a pénzügyi előadó pénzügyi ellenjegyzése mellett.

(8) A költségvetési szerveknél a jutalmazásra fordítható és kifizethető összeg nem haladhatja meg a rendszeres személyi juttatások előirányzatának 40 %-át. Ennek fedezetére a személyi juttatások évközi megtakarítása és a személyi juttatások előirányzatának növelésére fordítható forrás szolgálhat.

(9) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(10) A Magyarország helyi önkormányzatairól szóló 2011. évi CLXXXIX. törvény 68.§ (4) bekezdése alapján a polgármester hatáskörébe utalt forrásfelhasználásról szóló döntés értékhatára az önkormányzat költségvetésében jóváhagyott kiadási előirányzatok teljes összege, az általános tartalék kivételével. A polgármester a döntéséről tájékoztatja a képviselő-testületet.

**4.Az előirányzatok módosítása**

**5.§** (1) Az önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönt.

(2) A képviselő-testület az Önkormányzat bevételeinek és kiadásainak módosítását és kiadási kiemelt előirányzatok közötti átcsoportosítás jogát 1.000.000,- forint összeghatárig a polgármesterre átruházza. Egyéb esetekben a képviselő-testület a kiadási előirányzatok közötti átcsoportosítás jogát fenntartja magának.

(3) A (2) bekezdésben foglalt átcsoportosításról a polgármester negyedévente- az első negyedév kivételével-, köteles beszámolni, a költségvetés módosítására egyidejűleg javaslatot tenni. Az átruházott hatáskörű előirányzat-módosítási jogkör 2021. december 31-ig gyakorolható.

(4) A költségvetési szervek bevételi és kiadási előirányzatai előirányzatokon belüli rovatok között saját hatáskörben módosíthatók, a kiadási előirányzatok egymás között átcsoportosíthatók.

(5) A képviselő-testület a költségvetési rendelet 5. §. szerinti előirányzat-módosítás, előirányzat-átcsoportosítás átvezetéseként - az első negyedév kivételével negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(6) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a Képviselő-testületet tájékoztatja.

(7) A képviselő-testület által jóváhagyott kiemelt előirányzatokat a munkamegosztási megállapodásban foglalt előirányzatok felett rendelkező önállóan működő költségvetési szerv köteles betartani. Az előirányzat túllépés fegyelmi felelősséget von maga után.

**5.A gazdálkodás szabályai**

**6.§** (1) Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembevételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

(2) A közös önkormányzati hivatal, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

**6. A költségvetés végrehajtásának ellenőrzése**

**7.§** (1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat, és hivatala esetében a jegyző, az intézmények esetében az intézményvezető felelős.

# 7. Záró és vegyes rendelkezések

**8.§** A rendelet 2021. február 23. napján ép hatályba, de rendelkezéseit 2021. január 1. napjától kell alkalmazni.

**9.§** Az önkormányzat gazdálkodására, költségvetés végrehajtásra, a beszámolás rendjére a jelen rendeletben nem szabályozott kérdésekben a 2020. évi XC. törvény, az államháztartásról szóló 2011. évi CXCV. törvény rendelkezéseit, és az ezekhez kapcsolódó végrehajtási rendeletekben előírtak az irányadók.

Fülpösdaróc, 2021. február 12.

|  |  |
| --- | --- |
| Kovács Csaba | Dr. Sipos Éva |
| polgármester | jegyző |

Kihirdetési záradék:

A rendelet 2021. február 22. napján kihirdetésre került.

Dr. Sipos Éva s.k.

jegyző